|  |  |  |
| --- | --- | --- |
| **LOGO (2)** | **ЦЕНТАР ЗА РАЗВОЈ ПОЉОПРИВРЕДЕ И СЕЛА**  **БАЊА ЛУКА** |  |
| . |

*Војводе Момчила број 10-12-16, тел: 051/433-620*

На основу члана 64.став 1.тачка б) , члана 70.Закона о јавним набавкама Босне и Херцеговине („Службени гласник БиХ“ бр.39/14) и члана 33. Статута Центра за развој пољопривреде и села, а на основу препоруке комисије број:1411-1/22 од 20.09.2022.године, за провођење поступка за избор најповољнијег понуђача за  **Набавку минералног ђубрива за јесењу сјетву за 2022. годину“**  Директор Центра **д о н о с и,** сљедећу

## **О Д Л У К У**

**о избору најповољнијег понуђача**

1.Прихвата се приједлог-препорука Комисије **број:1411-1/22 од 20.09.2022.године,** за „**Набавку минералног ђубрива за јесењу сјетву за 2022. годину“**  у конкурентском поступку број:1253/22 од 31.08.2022.године, објављеном на Порталу јавних набавки, обавјештење о набавци број: 256-7-1-27-3-25/22 од 31.08.22.године.

2.Утврђује се да су понуде понуђача „РЕПРОМ“ д.о.о. Модрича и „ИНТЕР-ЦОМ“ д.о.о. Зеница прихватљиве за уговорни орган.

3. Уговор се додјељује понуђачу **„РЕПРОМ“ д.о.о. Модрича,** понуда број:55/22 од 07.09.2022. године, за понуђену цијену **од 44.730,00 КМ без ПДВ-а односно 52.334,10 КМ са ПДВ-ом,** јер је понудио најнижу цијену у складу са чланом 64. тачка 1. под б) ЗЈН-а Б и Х.

4. Уговорни орган закључиће уговор са најповољнијим понуђачем под условима утврђеним у тендерској документацији и законским прописима који регулишу поступке уговарања.

5. Прије закључења уговора, понуђач из члана 3.ове одлуке дужан је, у року од 5 (пет) дана од дана пријема обавјештења о избору (одлуке о избору), уговорном органу доставити документе којима доказује своју личну способност.

Ови документи су наведени у члану 45. став 2) тачка а) до д) Закона о јавним набавкама („Службени гласник БиХ“ број 39/14). Најповољнији понуђач је дужан доставити оригинале или овјерене фотокопије наведених докумената, с тим да документи наведени у члану 45. Закона о јавним набавкама („Службени гласник БиХ“ бр.39/14) не смију бити старији од три мјесеца, рачунајући од дана достављања понуде.

Документи морају бити достављени на протокол уговорног органа најкасније пети дан по пријему одлуке о избору, у радном времену уговорног органа (најкасније до 15:00 часова) без обзира на који начин су послати.

6. Ова одлука објавиће се на веб-страници: [**www.crusbl.org**](http://www.crusbl.org) истовремено са упућивањем понуђачима који су учествовали у поступку јавне набавке, сходно члану 70.став (6) Закона о јавним набавкама.

7. Ова одлука се доставља свим понуђачима који су учествовали у поступку јавне набавке, у складу са чланом 71. став (2) Закона о јавним набавкама.

## **О б р а з л о ж е њ е**

Поступак јавне набавке покренут је Одлуком о покретању поступка јавне набавке број:1252/22-О од 31.08.2022.године. Јавна набавка је проведена путем конкурентског поступка.

Процијењена вриједност јавне набавке 43.000,00 КМ без ПДВ-а, наведена у захтјеву за јавну набавку РЕЦ „Мањача“ број:1248-2/22 од 30.08.2022.године. Критеријум за избор најповољнијег понуђача је најнижа цијена.

Обавјештење о набавци број: 256-7-1-27-3-25/22 објављено на Порталу јавних набавки дана 31.08.2022.године.

Комисија за јавну набвку, именована рјешењем број:1253-2/22 од 31.08.2022.године.

Тендерска документација је објављена на Порталу јавних набавки те је исту са портала јавних набавки преузело 7 (седам) понуђача.

Извјештај о преузимању тд од стране понуђача од 12.09.2022.год. у прилогу ТД.

У предвиђеном року за достављање понуда пристигле су три (3) понуде регистроване у Записнику о пријему понуда број: 1293/22 од 09.09.2022.године.

Неблаговремених понуда није било.

Дана 12.09.2022. године у 11:30 часова извршено је јавно отварање понуда о чему је сачињен Записник са отварања понуда број:1303/22 од 12.09.2022.године који је благовремено (у законском року) достављен понуђачима који су доставили понуде у предметном поступку набавке путем факса.

Комисија је констатовала да су пристигле понуде следећих понуђача и то по следећем редослиједу:

1. **„ИНТЕР-ЦОМ“ д.о.о. Зеница** укупна цијена понуде **53.420,00 КM без** **ПДВ-а**, односно укупна цијена понуде **62.501,40 КМ са ПДВ-ом;**
2. **„РЕПРОМ “ д.о.о. Модрича,** укупна цијена понуде **44.730,00 КM без** **ПДВ-а**, односно укупна цијена понуде **52.334,10 КМ са ПДВ-ом;**
3. **„ПРИМАПРОМ “ д.о.о. Бања Лука,** укупна цијена понуде **47.470,00 КM** без ПДВ-а,односно укупна цијена понуде **55.539,90 КМ са ПДВ-ом;**

Након јавног отварања Комисија је приступила анализи понуда и испитивању квалификационих услова прописаних тендерском документацијом. Комисија је вршила анализу сваког документа појединачно, његову важност као и рачунску исправност понуде.

Детаљном анализом квалификационих докумената утврђено је да понуде понуђача **„РЕПРОМ“ д.о.о. Модрича и „ИНТЕР-ЦОМ“ д.о.о. Зеница** испуњавају квалификационе услове прописане тендерском документацијом те су ове двије понуде прихватљиве за уговорни орган.

**Понуда понуђача** „ПРИМАПРОМ“ д.о.о. Бања Лука није прихватљива за уговорни орган из сљедећих разлога:

Понуђач је у сатаву понуде, доставио доказ кији се односи на техничку и професионалну способност члан 49.под а) Закона, **списак извршених уговора** гдје је навео један закључен уговор са Општином Петровац „Набавка ђубрива и сјемена“ број уг: 02-05-224/20 на износ од 55.703,70 КМ и **Потврду** о успјешном извршењу уговора од Општине Петровац од 07.04.2020. године. Из Потврде се јасно види да је закључен уговор за „Набавку ђубрива и сјемена за прољетну сјетву“ за потребе Општине Петровац, број уг: 02-05-224/20 од 17.03.2020. г, износ од 55.703,70 КМ који је успјешно реализован.

Међутим, у оцјени понуда из Уговора, није се могло видјети колика је реализација Уговора који се односи **само на минерално ђубриво које је предмет наше набавке**, јер смо у ТД тражили само списак уговора који се односи на минерално ђубриво а не на сјеме. Истог дана, Комисија је путем телефона извршила провјеру и контактирала купца Општину Петровац, у вези наведеног уговора, и замолила да нам путем мејла доставе уговор број: 02-05-224/20 од 17.03.2020.године, како би из самог уговора могли видјети о којој се количини минералног ђубрива ради и износу уговора који се односи само на минерално ђубриво, без сјемена, како би могли утврдити испуњеност услова за квалификацију у складу са траженом ТД.

Истог дана Општина Петровац нам је прослиједила путем мејла тражени Уговор, који се налази у предметном поступку.Комисија је на основу Уговора утврдила да је испорука минералног ђубрива Општини Петровац износила **23.650,00 КМ, што није одговарало техничкој и професионалној способности коју смо ми захтијевали у својој ТД, тако да овај понуђач није испунио услове за квалификацију у складу са чланом 49. тачке а) и његова понуда је неприхватљива за уговорни орган.**

Такође, извршена је рачунска контрола исправности понуда и утврђено је да нису уочене рачунске грешке.

С обзиром да су двије достављене понуде оцијењене као прихватљиве за уговорни орган, испуњени су услови за провођење поступка е-аукције, која је заказана за дан 16.09. 2022.године , са почетком у 13:00 часова, у трајању од 10 минута. У систем Е-аукције унесене су сљедеће вриједности понуда без ПДВ-а:

**Преглед прихватљивих понуда- почетна ранг листа понуђача који су позвани да учествују у е-аукцији**

|  |  |  |
| --- | --- | --- |
| Р.бр. | ПОНУЂАЧ | Цијена у КМ без ПДВ-а |
| 1. | **„РЕПРОМ“ д.о.о. Модрича** | 44.730,00 |
| 2. | **„ИНТЕР-ЦОМ“ д.о.о. Зеница** | 53.420,00 |
|  | | |

Е-аукција је започела 16.09.2022. г. у 13:00:00 часова а окончана у 13:10:00 часова. Током трајања Е-аукције понуђачи нису подносили нове понуде те је коначна ранг листа понуда идентична почетној ранг листи.

Будући да је критеријум за избор најповољнијег понуђача најнижа цијена , а како је понуђач **„РЕПРОМ“ д.o.o. Модрича,** понудио најнижу цијену понуде, Комисија је директору доставила препоруку за додјелу уговора понуђачу **„РЕПРОМ“ д.o.o. Модрича** са записницима о оцјени понуда и приједлогом за доношење Одлуке о избору најповољнијег понуђача, **на коначну укупну понуђену цијену понуде од 44.730,00 КМ без урачунатог ПДВ-а, односно 52.334,10 КМ са ПДВ-ом.** Понуђач испуњава и све услове дефинисане тендерском документацијом, као и све квалификационе услове.

Разматрајући препоруку Комисије за додјелу уговора, утврђено је да су разлози за избор најповољнијег понуђача опрадвдани, у складу са чланом 64., 65. и 70. Закона о јавним набавкама.

Имајући у виду разлоге којим се Комисија руководила приликом анализе и оцјене понуда, ријешено је као у диспозитиву.

**Поука о правном лијеку:**

Сваки понуђач који има легитиман интерес за конкретни уговор о јавној набавци и који сматра да је Уговорни орган у току конкретног поступка додјеле уговора прекршио једну или више одредби Закона о јавним набавкама БиХ или подзаконских аката донесених на основу њега има право изјавити жалбу на поступак. Жалба се изјављује у писаној форми Канцеларији за разматрање жалби путем Уговорног органа директно на протокол, или препорученом поштанском пошиљком, у најмање 3 (три) примјерка у року од 5 (пет) дана од дана пријема ове одлуке (обавјештења) о избору најповољнијег понуђача.

Број: 1412/2022-О ДИРЕКТОР

#### Дана: 20.09.2022.год Драшко Илић, дипл.екон.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_